Dana Němcová

Dana Němcová (vlastným menom Danuška Němcová, rodená Valtrová; * 14. január 1934, Most – † 11. apríl 2023) bola česká psychologička, kritička a disidentka komunistického režimu, jedna z prvých signatárok Charty 77, v ktorej neskôr pôsobila aj ako hovorkyňa a spoluzakladateľka Výboru na obranu nespravodlivo stíhaných. Spolu s manželom Jiřím Němcom patrila k najvýznamnejším odporcom československého komunistického režimu v čase normalizácie.

Po Nežnej revolúcii bola v rokoch 19901992 poslankyňou Snemovne národov a Snemovne ľudu Federálneho zhromaždenia za Občianske fórum, neskôr za Občianske hnutie.

V demokratickom zriadení sa zasadzovala najmä o psychologickú a právnu pomoc utečencom, bola členkou správnej rady Výboru dobrej vôle – Nadácie Oľgy Havlovej (predtým pôsobila aj ako jej predsedníčka). V roku 1998 jej bolo udelené štátne vyznamenanie Medaila Za zásluhy I. stupňa. V roku 2013 dostala osvedčenie o účasti v treťom odboji. Cenu Arnošta Lustiga dostala za rok 2016. Deň pred štátnym sviatkom Dňa boja za slobodu a demokraciu, 16. novembra 2021, prevzala čestné občianstvo hlavného mesta Prahy. Najvyššie osobné vyznamenanie udeľované hlavným mestom jej v Brožíkovej sále Staromestskej radnice odovzdal námestník pražského primátora Petr Hlubuček. Bola ocenená za mimoriadne činy spojené s osobným hrdinstvom v protikomunistickom odboji.

 Životopis 
náhľad|Dana Němcová pri stretnutí s ukrajinským spisovateľom Borisom Chersonským a Džamilou Stehlíkovou v Knižnici Václava Havla v Prahe 28. novembra 2018
Narodila sa v rodine učiteľa, detstvo prežila postupne v Kladne a Novom Meste nad Metují. V 50. rokoch vyštudovala psychológiu na Filozofickej fakulte Karlovej univerzity. V roku 1979 bola šesť mesiacov väznená v Ruzyni a následne podmienečne odsúdená na dva roky odňatia slobody za podvracanie republiky. Potom, čo nesmela vykonávať psychologickú prax, pracovala ako domovníčka a upratovačka. K ďalšiemu zatknutiu došlo počas tzv. Palachovho týždňa v januári 1989, kedy sa zúčastnila spomienky pri pomníku svätého Václava na Václavskom námestí.

Počas Nežnej revolúcie v novembri 1989 sa stala spoluzakladateľkou Občianskeho fóra. 30. januára 1990 zasadla v rámci procesu kooptácií do Federálneho zhromaždenia do českej časti Snemovne národov (volebný obvod č. 1 – Praha 1, 2, 7) ako poslankyňa bez straníckej príslušnosti, respektíve poslankyňa za Občianske fórum. Po voľbách roku 1990 zasadla do Snemovne ľudu za Občianske fórum. Po rozklade OF prešla v roku 1991 do poslaneckého klubu Občianskeho hnutia. Vo federálnom parlamente zasadala do konca funkčného obdobia, teda do volieb roku 1992.NĚMCOVÁ Dana. In: NĚMCOVÁ Dana, prom. psych. In: 

V roku 1990, kedy už žila na dôchodku v Prahe,Němcová Dana. In:  prijala cenu medzinárodného katolíckeho mierového hnutia Pax Christi. V roku 2000 jej bola udelená Stredoeurópska cena (Middle Europe Price). V rámci imigračnej problematiky zriadila Poradňu pre utečencov a Centrum pre otázky migrácie.

 Rodina 
V roku 1955 sa vydala za psychológa a katolíckeho intelektuála Jiřího Němca (* 1932 – † 2001), s ktorým mala sedem detí. Jiří Nemec odišiel v roku 1983 pod nátlakom v rámci akcie Asanácie do exilu do Rakúska. Jej synom je fotograf Lidových novín Ondřej Nemec, zaťmi diplomat a pedagóg Martin Palouš a undergroundový hudobník Mejla Hlavsa. Jej dcéra Markéta Fialková a syn Jakub už zomreli.

 Filmografia 
 O slavnosti a hostech (1965)

 Ocenenia 
 2025: Rad Tomáša Garrigua Masaryka II. triedy in memoriam od českého prezidenta Petra Pavla „za vynikajúce zásluhy o rozvoj demokracie, humanity a ľudské práva“.

 Referencie 

 Literatúra 



 Iné projekty 

 Externé odkazy 
 Dana Němcová – profil na webe projektu Paměť národa
 Dana Němcová – rozhovor na webe českého Ústavu pre štúdium totalitných režimov

 Věčný úsměv Dany Němcové – dokument Českej televízie (2022)
 Na našich chudých se bohatí nezviditelní – rozhovor v časopise Katolický týdeník 51/2004
 Aspoň na Štědrý den estébáci neprudili – rozhovor v časopise Katolický týdeník 51/2013
 Nepřítel je, když jsme ponecháni svému egu napospas – rozhovor v časopise Jablko (2014)

 Zdroj 

Kategória:Osobnosti z Mostu
Kategória:Českí psychológovia
Kategória:Signatári Charty 77
Kategória:Hovorcovia Charty 77
Kategória:Členovia VONS
Kategória:Českí politici
Kategória:Politickí väzni komunistického režimu v Česko-Slovensku
Kategória:Poslanci česko-slovenského Federálneho zhromaždenia
Kategória:Absolventi Filozofickej fakulty Karlovej univerzity
Kategória:Nositelia Medaily Za zásluhy (Česko)
Kategória:Nositelia Radu T. G. Masaryka